Ángel de la Guarda (1773)

**Ángel de la Guarda** oli Espanjan laivaston vuonna 1773 vesille laskettu San Joaquín -luokan kaksikantinen 70-tykkinen linjalaiva.

## Valmistus

Francisco Gautierin *sistema francésiin* perustuva Eduardo Bryantin suunnittelema ja valmistama alus tilattiin Artillero Realilta Cartagenasta. Alus laskettiin vesille 18. syyskuuta 1773.

## Palvelus
Cartagenasta alus saapui 19. tammikuuta 1777 Cádiziin, mistä se lähti 22. toukokuuta Havannaan. Alus saapui 2. elokuuta Havannaan, missä se liitettiin Bonetin laivueeseen. Alus lähti 28. tammikuuta 1778 Havannasta *San Lorenzon* sekä fregattien *Santa Cecilian* ja *Santa Bárbaran* kanssa kohdatakseen ja saattaakseen Ulloan Veracuzista saapuvan laivaston Havannaan. Alus saapui 13. helmikuuta Havannaan. Alus lähti 9. helmikuuta 1778 Havannasta Ulloan laivaston mukana Cádiziin, jonne se saapui 29. kesäkuuta laivaston mukana kuljettaen 4,5 miljoonaa pesoa.

Kesäkuussa 1779 alus lähti Cádizista Córdovan laivaston mukana 1. Englannin kanaalin sotaretkelle. Alus saapui Brestiin, mistä se lähti tammikuussa  1780 Cádiziin Gastonin laivueen mukana. Alus saapui yksin Cádiziin vaurioiduttuaan myrskyssä Cabo de São Vicenten edustalla. Alus osallistui 1781 Gibraltarin saartoon ja kesäkuussa 1781 2. Englannin kanaalin sotaretkeen. Tammikuussa 1782 alus partioi Cabo de São Vicenten alueella. Se lähti 3. kesäkuuta 1782 Cádizista 3. Englannin kanaalin sotaretkelle.

Vuonna 1783 aluksen kotisatamaksi määrättiin Havanna. Alus saapui Cádiziin saattuen mukana Havannasta. Alus lähti 1. helmikuuta 1783 Cádizista *Atalanten* ja fregatti *Santa Rosan* kanssa kohdatakseen ja saattaakseen Havannasta saapuvan saattueen Cádiziin. Alus oli 1784-1788 Cartagenassa reservissä.

Helmikuussa 1789 Félix de Tejada valmisteli aluksen purjehduskuntoon. Marraskuussa alus oli Cartagenassa kunnostettavana. Kesäkuussa 1790 alus liitettiin Cádizissa amiraali Boten, Marqués del Socorron, laivueeseen Nootkan sotaretkelle. Alus lähti 21. joulukuuta 1790 Cádizista *San Ildefonson* kanssa Cartagenaan, missä ne siirrettiin tammikuussa 1791 reserviin.

Helmikuussa 1792 alus palautettiin palvelukseen Cartagenassa *San Francisco de Asísin*, *San Ildefonson*, *Glorioson*, *Atlanten* ja *Firmen* sekä fregatti *Santa Florentinan* kanssa. Tammikuussa 1793 alus palautettiin palvelukseen Cartagenassa Borjan laivueeseen Sardinian sotaretkelle. Alus palasi Cartagenaan, missä se liitettiin Lángaran laivastoon Toulonin ja Rosellon sotaretkille. Heinäkuussa 1794 aluksen pohja kuparoitiin Cartagenassa, missä se oli edelleen syyskuussa.

Alus lähti 1794 Cádizista Havannaan. Vuonna 1795 se oli Cartagenassa. Heinäkuussa 1795 alus lähti Cádizista Cartagenaan. Se kuljetti lokakuussa 1795 Barcelonasta Perlerin laivueen mukana joukkoja Alicanteen ja Málagaan. Alus saapui 7. marraskuuta 1795 Cádiziin, mistä se lähti 3. toukokuuta 1796 Havannaan. Alus saapui mukanaan tykkejä ja muita tarvikkeita Havannaan, missä se liitettiin Aristizábalin laivueeseen. Alus kuljetti 3. marraskuuta 1796 Havannasta joukkoja Veracruziin, jonne se saapui 13. marraskuuta.

Joulukuusta 1796 alus oli Veracruzissa, mistä se kuljetti 9. helmikuuta 1797 fregatti *Ninfan*, korvetti *Diligencian* ja 13 rahtialuksen kanssa kaksi miljoonaa pesoa ja elintarvikkeita. Alus saapui 12. maaliskuuta Havannaan, mistä se lähti 27. huhtikuuta fregatti *Sirenan*, *Diligencian*, priki *Galgon* ja kauppa-aluksen kanssa New Orleansiin. Alus palasi 17. toukokuuta Havannaan, mistä se lähti 27. kesäkuuta fregattien *Junon* ja *Glorian* sekä postilaivojen *Floridablancan*, *Despachon*, *Valadoran* ja *Doradan* kanssa. Alus palasi 16. heinäkuuta Havannaan välttääkseen Britannian kuninkaallisen laivaston saartoa. Alus lähti 20. heinäkuuta Aristizábalin laivueen kanssa partiomatkalle.

Elokuussa 1797 alus oli Veracruzissa *Junon* ja *Glorian* kanssa ja Havannassa 19. syyskuuta. Alus lähti Havannasta *Junon* ja *Nuestra Señora de On* kanssa kohdatakseen Veracruzista saapuvat *San Leandron* saattamat aarteita kuljettavat alukset. Alus saapui 18. tammikuuta 1798 Havannaan *Nuestra Señora de la On* kanssa päivää ennen saattueen muita aluksia. Alus saattoi 27. maaliskuuta 1798 Havannasta *San Ramónin*, fregattien *Anfitriten*, *Junon* ja *Tetiksen* kanssa Bahaman salmeen sluuppi *Isabelista*, prikeistä ja kauppalaivoista koostuneen saattueen. Alus saapui 6. toukokuuta 1798 Havannaan suojanneiden alusten ja *Isabelin* kanssa Veracruzista kuljettaen aarteita ja tarvikkeita. Alus lähti 27. joulukuuta 1798 Havannasta Puerto Ricoon ja Floridaan mukanaan rahaa sotavangeille. Se lähti 29. elokuuta 1799 Havannasta *Glorian* ja priki *Flechan* kanssa. Alus palasi Havannaan oltuaan 20 vuorokautta merellä.

Joulukuussa 1807 alus oli ankkurissa Havannassa odottaen huoltoa. Se romutettiin ja myytiin joulukuussa 1807  Havannassa.

## Lähteet
*

### Viitteet